BOSNA I HERCEGOVINA

REPUBLIKA SRPSKA 

OKRUŽNI PRIVREDNI SUD U BIJELJINI 

Broj: 59 0 Ip 040812 25 Ip 
Bijeljina, 26.8.2026. godine 


       Okružni privredni sud u Bijeljini, sudija Goran Jović, u izvršnom postupku tražioca izvršenja Vega Properties Radnički d.o.o. Novi Sad, ul. Novosadskog sajma br. 2, zastupano po punomoćniku Dušanu Tošiću, advokatu iz Lopara, protiv izvršenika „Metalogradnja“ d.o.o. Bijeljina, Kojčinovac bb, zastupano po zakonskom zastupniku direktoru M. M., te po punomoćniku Goranu Vasiliću, advokatu iz Bijeljine, radi naplate novčanog potraživanja, van ročišta, dana 26.8.2026. godine, donio je slijedeći:
Z A K Lj U Č A K

ODREĐUJE SE prvo ročište za prodaju nepokretne imovine označene kao:

- p.b. 1057 podbroj 1, SELO, u naravi njiva 1. klase, površine 775m2

- p.b. 1057 podbroj 1, broj zgrade 1, u naravi ostali objekti u privredi, površine 1645m2

- p.b. 1057 podbroj 1, u naravi zemljište uz objekat, površine 1000m2

- p.b. 1057 podbroj 2, broj zgrade 1, SELO, u naravi ostali objekti u privredi, površine 1147m2

- p.b. 1057 podbroj 2, u naravi zemljište uz objekat, površine 1002m2

 ukupne površine 5569m2 sve upisano u list nepokretnosti broj 3022 k.o. Janja 2, u svojina izvršenika „Metalogradnja“ d.o.o. Bijeljina, Kojčinovac sa dijelom 1/1.


Prodaja će se izvršiti usmenim javnim nadmetanjem dana (utorak) 29.9.2026. godine, sa početkom u 11,00 časova, u zgradi Zajedničkih pravosudnih institucija Bijeljina, ul. Vuka Karadžića br. 3, 4. sprat, kancelarija br. 7.


Utvrđuje se prodajna vrijednost nekretnina upisanih u list nepokretnosti broj 3022 k.o. Janja 2, u ukupnom iznosu od 5.209.676,92 KM 


Javnom nadmetanju kao ponuđači mogu pristupiti samo lica koja prije početka javnog nadmetanja izvrše uplatu na žiro račune broj NLB banka 562-099-81301460-92 ili Nova banka br. 555-090-0024606060 budžetska organizacija: 1086001 (Okružni privredni sud Bijeljina), vrsta prihoda: 223171, poziv na broj: obavezno upisati broj predmeta na koji se uplata odnosi, opština: 005, primalac: Depozitni račun Okružnih privrednih sudova, polože obezbjeđenje u visini od 10% ukupne vrijednosti svih nepokretnosti, ali ne preko ukupnog iznosa od 10.000,00 KM.


Tražilac izvršenja  nije dužan položiti određeno obezbjeđenje u skladu sa članom 18. Zakona o izvršnom postupku. 


Predmet prodaje se ne može prodati na prvom ročištu ispod ½ utvrđene vrijednosti.


Ako se predmet prodaje ne proda na prvom ročištu sud će zakazati drugo ročište u roku od 30 dana i u slučaju da tri ponuđača sa najvećom ponudom na prvom ročištu nisu uplatila prodajnu cijenu.


Na drugom ročištu predmet prodaje ne može biti prodat za manje od 1/3 vrijednosti utvrđene  zaključkom o prodaji.


Ako predmet prodaje  ne bude prodat i na drugom ročištu sud će obustaviti postupak izvršenja.


Nekretnine koje su predmet prodaje, prodaju se  slobodne od lica i stvari.


Kupac nekretnina  je dužan platiti sve poreze i takse u vezi sa prodajom.


Ponudiocima čija ponuda ne bude prihvaćena osim tri najbolja ponuđača vratiće se obezbjeđenje odmah  nakon zaključenja javnog nadmetanja.


Ukoliko ponuđač sa najvećom ponudom ne deponuje prodajnu cijenu u roku od 30 dana  od dana objavljivanja zaključka o prodaji predmeta prodaje najpovoljnijem ponuđaču, sud će zaključkom  proglasiti prodaju tom ponuđaču nevaljanom i novim zaključkom odrediti da je predmet prodaje prodat drugom po redu ponuđaču po pravilima koja su predviđena za prvog ponuđača, ukoliko drugi ponuđač ne položi cijenu sud primjenjuje ova pravila i na trećeg ponuđača.


Iz položenog obezbjeđenja pokrivaju se troškovi neuspjelog ročišta.


Ponuđač sa najvećom ponudom dužan je položiti prodajnu cijenu umanjenu za položeno obezbjeđenje u roku od 30 dana od dana objavljivanja zaključa o prodaji predmeta prodaje najpovoljnijem ponuđaču, polaganjem cijene na naprijed navedeni depozitni račun suda.


Stranke mogu  o svom trošku da objave ovaj zaključak o prodaji u sredstvima javnog informisanja.


Ovaj zaključak se dostavlja strankama i  na oglasnoj tabli suda.
                                                                                                                                   S u d i j a,



                                             Goran Jović

POUKA:

Protiv ovog zaključka nije dozvoljen pravni lijek. 
